**Sosiaalitutkimuksen klubi Kompleksi ry:n ja Sosiologian klubi ry:n fuusiosopimus**

**1. Sopimusosapuolet**

        Sosiaalitutkimuksen Klubi Kompleksi Ry

        Y-tunnus 1625206-9

        Assistentinkatu 7, 3. kerros

        20014 Turun Yliopisto

        (myöhemmin Kompleksi)

Sosiologian Klubi Ry

        Y-tunnus 1899310-0

        Assistentinkatu 7, 4. kerros

        20014 Turun Yliopisto

        (myöhemmin Sklubi)

**2. Yleistä**

Turun yliopiston yhteiskuntatieteellisen tiedekunnan sosiaalitieteiden laitoksen oppiaineiden (sosiologia, taloussosiologia, sosiaalipolitiikka, sosiaalityö) opintorakenteen muutoksen myötä sopimuksen osapuolet ovat todenneet yhden ainejärjestön palvelevan jäsenistöä paremmin kuin kaksi erillistä.  Nykyiset Kompleksi ja Sklubi yhdistyvät yhdeksi järjestöksi Turun Yliopiston yhteiskuntatieteellisen tiedekunnan sosiaalitieteiden siirtyessä yhteisen kandidaatintutkinnon malliin. Yhteinen järjestö luodaan Sklubin pohjalle Kompleksin sulautuessa Sklubiin. Kompleksin olemassaolo yhdistysrekisterissä olevana järjestönä päättyy keväällä 2018.

Sopimuksen osapuolet sopivat tällä sopimuksella Kompleksin ja Sklubin varojen jaosta sekä käytännön järjestelyistä edellä mainitun muutoksen yhteydessä.

**3. Kompleksin velvollisuudet**

Kompleksi:

-     Sitoutuu päivittämään yhdistyksensä säännöt tätä sopimusta vastaavaksi niin, että yhdistyksen jäljelle jääneet varat siirretään täysimääräisenä uuden, Sklubin pohjalle rakennetun yhdistyksen käytettäväksi.

-     Siirtää yhdistyksen varallisuuden täysimääräisesti Sklubin pohjalle rakennetun yhdistyksen tilille Kompleksin lakkauttamisen yhteydessä.

-     Siirtää täysimääräisesti sosiaalitilansa ja sen irtaimiston Sklubin pohjalle rakennetun yhdistyksen käyttöön.

-     Sitoutuu järjestämään jäsenilleen mahdollisuuden liittyä Sklubin pohjalle rakennetun yhdistyksen jäseniksi.

-     Sitoutuu tiedottamaan sidosryhmiään yhdistymisestä ja uudesta, sosiologian päälle rakennetusta yhdistyksestä.

-     Sitoutuu suorittamaan tarvittavat selvitystoimet sujuvan yhdistymisen takaamiseksi.

-     Sitoutuu järjestämään sosiaalityön  ja sosiaalipolitiikan opiskelijoiden edunvalvonnan ja koulutuspoliittisen toiminnan, kunnes järjestö lakkautetaan. Lakkauttamisen jälkeen kaikki koulutuspoliittinen toiminta siirtyy Sklubin pohjalle rakennetun järjestön hoidettavaksi.

**4. Sklubin velvollisuudet**

Sklubi:

* Sitoutuu toimimaan Turun Yliopiston sosiaalitieteiden laitoksen opiskelijoiden ainejärjestönä, johon kuuluu sosiaalitieteiden, sosiologian, taloussosiologian, sosiaalipolitiikan ja sosiaalityön opiskelijat.
* Sitoutuu tiedottamaan sidosryhmiään yhdistymisestä ja yhdistyksen uudesta nimestä.
* Sitoutuu suorittamaan tarvittavat selvitystoimet sujuvan yhdistymisen takaamiseksi.
* Sitoutuu uudistamaan toimintaansa niin, että se palvelee järjestön jäseniä kandi- ja maisterivaiheessa.
* Sitoutuu suunnittelemaan järjestölle uuden logon, jonka pohjalla toimii Sosiologian klubi ry:n jäsenkokouksessa päätetty nimi.
* Sitoutuu järjestämään vapaa-ajan toimintaa ottaen huomioon järjestön laajan jäsenistön.
* Sitoutuu ylläpitämään hyviä suhteita sosiaalitieteiden laitokseen ja sen alla toimiviin oppiaineisiin ja harjoittamaan aktiivista opiskelijapolitiikkaa ja opetuksen rakentavaa kritiikkiä.
* Sitoutuu tekemään yhteistyötä Suomen Yhteiskunta-alan Ylioppilaat SYY ry:n sekä Sosiaalialan korkeakoulutettujen ammattijärjestö Talentia ry:n kanssa.

**5. Yleistä yhdistymiseen liittyvistä muutoksista**

        Sosiologian klubi ry:n pohjalle rakennettu yhdistys:

* Yhdistyksen nimi päätetään syksyllä 2017 jäsenkokouksessa
* Yhdistyksen logo suunnitellaan ja päätetään keväällä 2018 siten, että uusi graafinen ilme tulee kokonaisuudessaan julki viimeistään huhtikuun 2018 loppuun mennessä (30.4.2018).
* Sopimuksessa erikseen mainitut logo ja uusi ilme voidaan ottaa käyttöön sen jälkeen kun ne on julkistettu.
* Logo ja uusi ilme tulevat virallisesti voimaan vasta sitten, kun Kompleksi on lakkautettu.

**6. Yhdistysten kokoukset**

Kompleksi ja Sklubi käsittelevät ja hyväksyvät sopimuksen kumpikin omissa yhdistyksen kokouksissaan syyskuussa 2017.

**7. Sopimuksen voimassaolo**

Tämä sopimus on voimassa, kunnes sopimuksen mukaiset Kompleksin ja Sklubin velvoitteet on puolin ja toisin täytetty.

**8. Sopimuksen purkaminen**

Tämä sopimus purkautuu, kun kumpi tahansa osapuoli sen yhdistyksen kokouksessaan hylkää. Osapuolet toteavat, että tällöin ei voida esittää vaateita kuluista yms. seikoista puolin ja toisin.

**9. Voimaanastuminen**

Tämä sopimus tulee voimaan välittömästi, kun se on hyväksytty sekä Kompleksin että Sklubin yhdistysten kokouksissa ja kun molemmat järjestöt ovat täyttäneet heitä koskevat ehdot.

**10. Sovellettava laki**

         Tässä sopimuksessa noudatetaan Suomen lakia.

**11. Forum**

Sopimuksen osapuolet pyrkivät kaikin mahdollisin tavoin toteuttamaan tämän sopimuksen ja ratkaisemaan tästä sopimuksesta mahdollisesti johtuvat kiistansa hyvässä yhteisymmärryksessä.

Jos yhteisymmärrykseen ei päästä, sopimuksesta aiheutuneet riitaisuudet ja vaatimukset ratkaistaan Turun käräjäoikeudessa.

**12. Sopimuskappaleet**

Tätä sopimusta on laadittu samasanaiset kappaleet kaikille allekirjoittajille.

Turussa     . päivänä               kuuta 2017

Sosiaalitutkimuksen klubi Kompleksi ry

Heli Jämsén, puheenjohtaja

varapuheenjohtaja

Sosiologian Klubi ry

Mirka Lappalainen, puheenjohtaja

Kaisa Pietikäinen, varapuheenjohtaja